سید قطب

سید قطب (1906-1966) ایک معروف مصری اسلامی مفکر، ادیب اور اخوان المسلمین کے نمایاں رہنما تھے، جنھوں نے وہابی جہادی آئیڈیالوجی کے زیر اثر پرائیویٹ جہاد کی حمایت کی اور اسے ایک نئی شکل دی جو قطبیت (Qutbism) کہلایا۔ سید قطب نے اخوان المسلمین میں شمولیت اختیار کی، جو پہلے سے ہی وہابی جہادی آئیڈیالوجی سے متاثر تھی۔ ان کی تعلیمات میں اسلامی ریاستوں کے خلاف مسلح جدوجہد کی حمایت شامل تھی، جسے قطبیت کہا جاتا ہے۔ قطبیت، اسلامی جہاد کی ایک ذاتی اور غیر ریاستی تشریح ہے، جو اصل اسلامی فقہ کے اصولوں سے مختلف ہے۔
 خاندانی پس منظر 
سید قطب 9 اکتوبر 1906ء کو مصر کے صوبہ اسیوط کے ایک گاؤں موشا میں پیدا ہوئے ۔ ان کا خاندان ایک مذہبی اور علمی گھرانہ تھا، جو اصلاً جزیرہ نما عرب سے ہجرت کر کے مصر میں آباد ہوا تھا ۔

سید قطب کے والد ایک کسان اور ایک محب وطن تھے جو مصر کی سیاست میں بھی سرگرم تھے۔ ان کی والدہ ایک مذہبی خاتون تھیں، جو سید قطب کو اسلامی تعلیمات کی طرف راغب کرنے میں اہم کردار ادا کرتی تھیں ۔

سید قطب کے دو بھائی اور ایک بہن تھی، جن میں ان کے بھائی محمد قطب نے بھی تحریک میں اہم کردار ادا کیا اور اسلامی علوم پر متعدد کتب تصنیف کیں ۔ سید قطب کے خاندانی پس منظر نے ان کی فکری نشو و نما اور سماجی شعور کی تشکیل میں گہرا اثر ڈالا، جس کا اظہار ان کی تحریروں میں واضح طور پر نظر آتا ہے۔

 ابتدائی تعلیم اور تربیت 
سید قطب نے اپنی ابتدائی تعلیم اپنے آبائی گاؤں موشا میں حاصل کی۔ وہ بچپن سے ہی مذہبی تعلیمات کی طرف مائل تھے اور قرآن کریم کو حفظ کرنے کا آغاز بھی کم عمری میں ہی کیا ۔ ان کی والدہ، جو ایک مذہبی خاتون تھیں، نے سید قطب کی ابتدائی اسلامی تعلیمات میں اہم کردار ادا کیا اور انھیں مذہب کے بنیادی اصولوں سے آگاہ کیا ۔

ابتدائی تعلیم مکمل کرنے کے بعد، سید قطب نے قاہرہ میں جدید تعلیم حاصل کی، جہاں انھوں نے قاہرہ یونیورسٹی سے گریجویشن کی ۔ دورانِ تعلیم، وہ ادب، شاعری اور جدید علوم کی طرف راغب ہوئے اور ان کے ادبی ذوق کی نشو و نما میں عباس محمود العقاد جیسی ادبی شخصیات کا بھی بڑا کردار رہا ۔

سید قطب نے بعد میں تربیت معلمین (Teachers' College) میں داخلہ لیا اور تعلیم و تدریس کے اصولوں پر عبور حاصل کیا۔ وہ قاہرہ میں ایک اسکول کے انسپکٹر کے طور پر کام کرتے رہے، جہاں انھیں مصری تعلیمی نظام کی خامیوں کا اندازہ ہوا ۔ اس تجربے نے ان کے خیالات اور نظریات کی تشکیل میں اہم کردار ادا کیا اور وہ سماجی اصلاحات کی طرف متوجہ ہوئے۔

 سید قطب اور وہابی جہادی آئیڈیالوجی 
سید قطب کی تعلیمات کا آغاز اخوان المسلمین میں شمولیت سے ہوا، جو اس وقت وہابیت کی تعلیمات سے متاثر تھی۔ سید قطب نے وہابی جہادی آئیڈیالوجی کو ایک نئی شکل دی اور اسے اخوان المسلمین کے تحت فروغ دیا۔ انھوں نے اسلامی فقہ کی سابقہ جہادی تشریح کو چیلنج کرتے ہوئے پرائیویٹ جہاد کی وکالت کی، جس نے غیر ریاستی مسلح جدوجہد کو جائز قرار دیا۔ سید قطب کے نظریات نے اسلامی دنیا میں بہت سے لوگوں کو متاثر کیا، خصوصاً ان علاقوں میں جہاں پہلے سے ہی وہابی جہادی آئیڈیالوجی کا اثر تھا۔ ان کی تعلیمات نے پرائیویٹ جہاد کو فکری بنیاد فراہم کی، جس نے بعد میں القاعدہ، داعش اور دیگر غیر ریاستی تنظیموں کے قیام میں اہم کردار ادا کیا۔

 سیاسی سرگرمیاں 
سید قطب نے اپنے کیریئر کی ابتدا میں ایک ادیب، نقاد اور صحافی کے طور پر شہرت حاصل کی، مگر وقت کے ساتھ ساتھ وہ سیاسی سرگرمیوں کی طرف مائل ہو گئے۔ ان کی ابتدائی تحریروں میں مصری حکومت اور سماجی ناانصافیوں پر سخت تنقید شامل تھی۔ 1948ء میں سید قطب کو ایک سرکاری اسکالرشپ پر امریکہ بھیجا گیا، جہاں انھوں نے امریکی ثقافت، سرمایہ داری اور مغربی استعماری پالیسیوں پر سخت ناپسندیدگی کا اظہار کیا۔ انھوں نے محسوس کیا کہ مغربی معاشرہ اخلاقی زوال کا شکار ہے اور اسلامی تعلیمات کے ذریعے ہی اس زوال کو روکا جا سکتا ہے۔

 جمال عبدالناصر 
سے اختلافات 1952ء کے انقلاب کے بعد، جب جمال عبدالناصر اور فری افسران تحریک نے مصری حکومت کا تختہ الٹا، سید قطب نے شروع میں ان کی حمایت کی، کیوں کہ انھیں اس انقلاب میں اسلامی اصلاحات کی امید نظر آتی تھی۔ تاہم، جلد ہی قطب کو ناصر کی سیکولر پالیسیوں اور اسلامی اقدار سے دوری پر مایوسی ہونے لگی۔ ناصر کی حکومت میں اسلام پسندوں کو دبایا جانے لگا، جس سے سید قطب اور ان کی جماعت، اخوان المسلمین، کے درمیان کشیدگی پیدا ہوئی۔

1954ء میں اخوان المسلمین کی جانب سے ناصر کی حکومت کے خلاف ایک ناکام بغاوت کی منصوبہ بندی کی گئی، جس کے بعد قطب سمیت کئی اخوانی رہنماؤں کو گرفتار کر لیا گیا۔ سید قطب پر "حکومت کے خلاف سازش" کا الزام عائد کیا گیا اور انھیں 15 سال قید کی سزا سنائی گئی۔ جیل میں سید قطب کی تحریریں مزید سخت گیر ہوگئیں اور انھوں نے "زمانہ جاہلیت" اور اسلامی ریاست کے قیام کی ضرورت پر زور دیا۔

 اخوان المسلمین سے وابستگی 
سید قطب نے 1951ء میں اخوان المسلمین میں شمولیت اختیار کی، جو مصر کی ایک بڑی اسلامی تنظیم تھی۔ اس تنظیم کے بانی حسن البنا تھے، جن کی تعلیمات نے سید قطب کو گہرے اثرات دیے۔ قطب اخوان المسلمین کی سرگرمیوں میں ایک اہم کردار ادا کرنے لگے اور وہ تنظیم کے نظریاتی رہنما بن گئے۔ قطب نے اخوان المسلمین کے بنیادی اصولوں کو مزید سخت گیر بنایا اور "اسلامی ریاست" کے قیام کی وکالت کی، جس میں شریعت کا مکمل نفاذ ہو۔

سید قطب کی مشہور تصنیف "معالم فی الطریق" (جدید اسلامی ریاست کے نشانات) اخوان المسلمین کے نظریے کی بنیاد بنی، جس میں وہ اسلامی معاشرے کو "زمانہ جاہلیت" سے نجات دلانے کی بات کرتے ہیں۔ قطب کا کہنا تھا کہ جب تک اسلامی حکومت قائم نہیں ہوتی، حقیقی اسلامی معاشرہ نہیں بن سکتا۔

قطب کے ان نظریات نے بعد میں آنے والی اسلامی تنظیموں، جیسے القاعدہ اور داعش، کی فکری بنیاد فراہم کی، جو غیر ریاستی جہادی سرگرمیوں کو جائز قرار دیتے ہیں۔

 گرفتاری اور قید 
1952ء میں جمال عبدالناصر کی قیادت میں ہونے والے فوجی انقلاب کے بعد، سید قطب نے ابتدائی طور پر ناصر کی حمایت کی، لیکن جب ناصر نے اخوان المسلمین کے خلاف سخت اقدامات شروع کیے تو قطب اور اخوان کے درمیان اختلافات پیدا ہوئے۔ 1954ء میں، ناصر کی حکومت نے سید قطب اور اخوان المسلمین کے کئی رہنماؤں کو گرفتار کر لیا اور انھیں قید میں ڈال دیا۔ قطب کو قاہرہ کی بدنام زمانہ جیل میں سخت حالات میں رکھا گیا، جہاں انھوں نے جسمانی اور نفسیاتی تشدد کا سامنا کیا۔

 دوسری گرفتاری اور معالم فی الطریق 
1964ء میں، جیل سے رہا ہونے کے بعد، سید قطب نے اپنی مشہور کتاب معالم فی الطریق لکھی، جس میں انھوں نے اسلامی معاشرے کو "جدید جاہلیت" سے آزاد کرانے کے لیے مسلح جدوجہد کی ضرورت پر زور دیا۔ ان کی یہ کتاب ناصر حکومت کے لیے شدید تنقید کا باعث بنی، جس کی بنا پر انھیں 1965ء میں دوبارہ گرفتار کر لیا گیا۔ حکومت نے ان پر الزام لگایا کہ وہ اخوان المسلمین کے ساتھ مل کر حکومت کے خلاف بغاوت کی منصوبہ بندی کر رہے ہیں۔

 قطبیت اور پرائیویٹ جہاد 
قطبیت کی تعلیمات میں، اسلامی ریاستوں کو "غیر اسلامی" قرار دیا گیا اور ان کے خلاف مسلح بغاوت کو جائز سمجھا گیا۔ سید قطب نے قرآن کریم کی تفسیر "فی ظلال القرآن" میں غیر ریاستی جہاد کی وکالت کی، جو پرائیویٹ جہاد کی ایک شکل ہے۔ ان کے مطابق، صرف اللہ کی حاکمیت کو تسلیم کرنا اسلام کا اصل مقصد ہے اور تمام غیر اسلامی حکومتیں باطل ہیں۔ قطبیت نے پرائیویٹ جہاد کو فکری جواز فراہم کیا، جس نے وہابی جہادی آئیڈیالوجی کی طرح عالمی سطح پر انتہاپسندی کو فروغ دیا۔

 قطبیت بمقابلہ اصل اسلامی جہاد 
اصل اسلامی جہاد کے اصول کے مطابق، قتال کا آغاز صرف ایک مستند اسلامی ریاست کی طرف سے کیا جا سکتا ہے، جب کہ پرائیویٹ جہاد کی تعلیمات میں غیر ریاستی گروہوں کو بھی قتال کی اجازت دی گئی ہے۔ قطبیت اور وہابیت دونوں نے اسلامی تعلیمات کو ایک عسکری اور سخت گیر تشریح دی، جس کے نتیجے میں موجودہ بہت ساری پراوئیویٹ جہادی تنظیمیں پیدا ہوئیں۔

 سید قطب کی اہم تصانیف 
+ سید قطب کی تصانیف نمبر کتابیں (کالم 1) نمبر کتابیں (کالم 2) 1 فی ظلال القران (تفسیر/ قران کے زیرسایہ) 23 ھذا الدین 2 العدالۃ الاجتماعیہ فی الاسلام (اسلام کاعدل اجتماعی) 24 كیف وقعت مراكش تحت الحماہۃ الفرنسیۃ؟ 3 مشاھدۃ القیامہ فی القران (قران میں قیامت کے مناظر) 25 الصبح يتنفس 4 التصویرالفنی فی القران (قران کے فنی پہلو) 26 قیمۃ الفضیلۃ بين الفرد والجماعۃ 5 معرکۃ الاسلام والراسمالیہ (اسلام اورسرمایہ داری کی کشمکش) 27 حدثینی 6 السلام العالمی والاسلام (عالمی امن اوراسلام) 28 الدلالۃ النفسیۃ للالفاظ والتراكيب العربیۃ 7 دراسات اسلامیہ (اسلامی مقالات) 29 المستقبل لھذا الدين 8 النقدالادبی.اصول مناھجہ (ادبی تنقیدکے اصول ومناہج) 30 تسبیح 9 نقدکتاب.مستقبل الثقافۃ (مستقبل الثقافہ پرتنقیدی نظر) 31 ضریبۃ الذل 10 کتب وشخصیات (کتابیں اور شخصیتیں) 32 این الطریق؟ 11 مجتمع اسلامی (اسلامی معاشرہ کے خدوخال) 33 قیمۃ الفضیلۃ بين الفرد والجماعۃ 12 امریکۃ التی رایت (امریکا، جسے میں نے دیکھا) 34 ھل نحن متحضرون؟ 13 اشواک (کانٹے) 35 ہم الحياۃ 14 طفل من القریۃ (گاؤں کابچہ) 36 وظیفۃ الفن والصحافۃ 15 المدینۃ المسحورۃ (سحرزدہ شہر) 37 العدالۃ الاجتماعیۃ فی السلام 16 الاطیاف الاربعہ (چاروں بہن بھائیوں کے افکاروتخیلات کامجموعہ) 38 شيلوك فلسطين او قضیۃ فلسطین 17 القصص الدینیہ (انبیاکے قصے) 39 اين انت يا مصطفى كامل؟ 18 قافلہ الرقیق (مجموعہ اشعار) 40 ھتاف الروح 19 حلم الفجر (مجموعہ اشعار) 41 فلنعتمد على انفسنا 20 الشاطی المجہول (مجموعہ اشعار) 42 ھذا الدين 21 مھمۃ الشاعر فی الحیاۃ (زندگی کے اندرشاعرکااصل وظیفہ) 43 قافلہ الرقیق 22 معالم فی الطریق (جادہ ومنزل) 44 وظیفۃ الفن والصحافۃ

 وفات 
سید قطب کی موت جمال عبدالناصر کی حکومت کے دوران ایک عدالتی مقدمے کے نتیجے میں ہوئی۔ 1965ء میں مصری حکومت نے سید قطب اور اخوان المسلمین کے کئی دیگر رہنماؤں پر حکومت کے خلاف سازش کرنے اور مسلح بغاوت کی منصوبہ بندی کے الزام میں گرفتار کیا۔ ان پر سرکاری طور پر یہ الزام عائد کیا گیا کہ وہ حکومت کو مسلح طریقے سے گرانے اور ایک "اسلامی ریاست" کے قیام کی منصوبہ بندی کر رہے تھے۔ اس مقدمے کو عالمی سطح پر ایک سیاسی مقدمے کے طور پر دیکھا گیا، جس میں سید قطب اور ان کے ساتھیوں کو غیر منصفانہ طریقے سے عدالت میں پیش کیا گیا۔

سید قطب کو 1966ء میں پھانسی کی سزا سنائی گئی۔ اس دوران عالمی رہنماؤں، انسانی حقوق کے علمبرداروں اور اسلامی تنظیموں نے ان کی رہائی کی کوششیں کیں، مگر جمال عبدالناصر کی حکومت نے ان پر رحم نہیں کھایا۔ سید قطب کو 29 اگست 1966ء کو قاہرہ کی جیل میں پھانسی دے دی گئی۔

سید قطب کی موت نے اسلامی دنیا میں ایک بڑا اثر چھوڑا اور انھیں پرائیویٹ جہادی سوچ کے حاملین کی تاریخ میں ایک "شہید" کی حیثیت سے یاد کیا جاتا ہے۔ ان کے افکار نے بعد میں آنے والی اسلامی تحریکوں، جیسے القاعدہ اور دیگر جہادی تنظیموں، پر گہرے اثرات ڈالے، جنھوں نے ان کی تحریروں کو اپنے نظریاتی بنیادی اصولوں کے طور پر اختیار کیا۔

 مزید دیکھیے 
 حسن البنا
 عبد اللہ عزام
 احمد یاسین

 حوالہ جات 

زمرہ:آپ بیتیاں
زمرہ:اخوان المسلمون
زمرہ:اخوان المسلمون کے مصری رہنما
زمرہ:اسلام اور سیاست
زمرہ:اسلام اور ضد سامیت
زمرہ:اسلامی ادب
زمرہ:اسلامی انتہاپسندی
زمرہ:اسلامی بنیاد پرستی
زمرہ:اسیوط کی شخصیات
زمرہ:افریقی انقلابی
زمرہ:امریکیت مخالف
زمرہ:بیسویں صدی کی سزائے موت
زمرہ:بیسویں صدی کی مصری شخصیات
زمرہ:بیسویں صدی کے فلسفی
زمرہ:بیسویں صدی کے مسلم الٰہیات دان
زمرہ:بیسویں صدی کے مسلمان محققین اسلام
زمرہ:بیسویں صدی کے مصری شعرا
زمرہ:بیسویں صدی میں مصر سے سزائے موت یافتہ شخصیات
زمرہ:پھانسی لگائے گئے لوگ
زمرہ:پرائیویٹ جہاد
زمرہ:پراوئیویٹ جہاد
زمرہ:جہادیت
زمرہ:حفاظ قرآن
زمرہ:سازشی نظریہ ساز
زمرہ:سزائے موت بذریعہ پھانسی پانے والے مصری
زمرہ:سزائے موت یافتہ مصری شخصیات
زمرہ:سیاسی فلاسفہ
زمرہ:سیاسی فلسفہ
زمرہ:سیاسی مصنفین

زمرہ:صنفی تفریق
زمرہ:ضد سامراجیت
زمرہ:عربی ادب
زمرہ:عصر حاضر کی اسلامی تحریکیں
زمرہ:غیر افسانوی مصنفین
زمرہ:غیر ریاستی جہاد
زمرہ:قاہرہ کی وفیات
زمرہ:قطبیت
زمرہ:مخالفین قوم پرستی
زمرہ:مسلم الٰہیات دان
زمرہ:مسلم فلاسفہ
زمرہ:مصر سے سزائے موت بذریعہ پھانسی پانے والے
زمرہ:مصر میں اسلام
زمرہ:مصری اسلام پسند
زمرہ:مصری الٰہیات دان
زمرہ:مصری انقلابی
زمرہ:مصری سنی علمائے اسلام
زمرہ:مصری سنی مسلمان
زمرہ:مصری شخصیات
زمرہ:مصری شعراء
زمرہ:مصری صحافی
زمرہ:مصری فلسفی
زمرہ:مصری مذہبی رہنما
زمرہ:مصری مصلح
زمرہ:مصری مصنفین
زمرہ:مصری مفکر
زمرہ:مفسرین
زمرہ:وہابی تحریک
زمرہ:ویکی ڈیٹا سے مختلف مختصر وضاحت
زمرہ:یونیورسٹی آف شمالی کولوراڈو کے فضلا
زمرہ:یہودیت کے نقاد
زمرہ:1906ء کی پیدائشیں
زمرہ:1966ء کی وفیات

زمرہ:بیسویں صدی کے مصری مصنفین
زمرہ:مصری سازشی نظریہ ساز